ŠKOLSKÝ PORIADOK SŠ

Školský poriadok zahŕňa súbor pravidiel, zásad, práv a povinností, noriem spolužitia a spolupráce celého školského kolektívu žiakov, učiteľov, nepedagogických zamestnancov, zákonných zástupcov žiakov a verejnosti, ktorá je v kontakte so školou, ktorými sa v zmysle práva na vzdelanie zabezpečuje riadny chod školy.

Školský poriadok spojenej školy je vypracovaný v súlade so zákonom č. 245/2008 Z. z. o výchove a vzdelávaní (školský zákon) a o zmene a doplnení niektorých zákonov v znení neskorších predpisov a k nemu vykonávacích predpisov, ako aj ďalších právnych noriem súvisiacich s týmto zákonom pre výchovu a vzdelávanie žiakov.

Tento školský poriadok platí pre organizačné zložky:

**Organizačné zložky školy**

Základná škola pre ž. s TP, Budovateľská 1309, Vranov nad Topľou Základná škola pre ž. s autizmom, Budovateľská 1308, Vranov nad Topľou Základná škola pri zdravotníckom zariadení, M.R. Štefánika187/177 B, Vranov nad Topľou

Špeciálna základná škola pre ž. s TP, Budovateľská 1309, Vranov nad Topľou

Praktická škola, Nám. slobody 1238/150, Vranov nad Topľou /budova č. 6/

**Súčasti školy:**

Školský klub detí

Výdajná školská jedáleň

Strava sa vydáva aj v ďalších budovách školy.

Obsah

Časť A  - Základné údaje o prevádzke spojenej školy

 1. Základné údaje o prevádzke školy

 2. Vyučovací proces

 3. Výchovno - vzdelávací proces

 4. Konzultačné hodiny

Časť B - Povinnosti a práva žiakov, zákonných zástupcov

1. Práva žiakov
2. Povinnosti žiakov
3. Príchod žiakov do školy
4. Správanie žiakov počas vyučovania a cez prestávku
5. Odchod žiakov zo školy
6. Dochádzka žiakov do školy
7. Starostlivosť o zovňajšok
8. Starostlivosť o učebnice, učebné pomôcky a školské zariadenie
9. Povinnosti týždenníkov
10. Povinnosti žiakov v ŠJ
11. Dochádzka žiakov do klubu detí
12. Povinnosti žiakov mimo školy
13. Starostlivosť o ochranu zdravia žiakov, podmienky na zaistenie bezpečnosti žiakov a ich ochrany pred sociálno-patologickými javmi, diskrimináciou alebo násilím
14. Pravidlá vzájomných vzťahov a vzťahov s pedagogickými zamestnancami a ďalšími zamestnancami školy
15. Výchovné opatrenia
16. Právo zákonného zástupcu žiaka alebo zástupcu zariadenia

XVII. Povinnosti zákonného zástupcu žiaka alebo zástupcu zariadenia

ČASŤ A  - ZÁKLADNÉ ÚDAJE O PREVÁDZKE ŠKOLY

1. **Základné údaje o prevádzke SŠ**

a/ Školské budovy sa otvárajú o 7.30 hod..

b/ **Školský dvor sa zatvára o 09.00 a otvára sa o 11.00 hod**..

c/ **Vyučovanie sa začína o 8.00 hod. Žiaci prichádzajú na vyučovanie nie skôr, ako o 7.30.** Pre pracujúcich rodičov, ktorí potrebujú byť na svojom pracovisku skôr, ako o 07.30, môžu svoje dieťa doniesť do školy na 07.00, no musia to vopred ohlásiť tr. učiteľom, ktorí to oznámia vedeniu školy. **Budovy školy sa o 8.00 hod. zamykajú.** Žiaci, ktorí sa na vyučovanie nedostavia do 8.00 hod., prečkajú 1. vyučovaciu hodinu so svojim rodičom. Budovy sa znova otvárajú o 08.45. O ospravedlnení/neospravedlnení vymeškanej prvej hodiny rozhodne tr. učiteľ po konzultácií s rodičom.

d/ **Ráno pri príchode žiaka do školy, ho preberá pracovníčka rehabilitačného oddelenia.** Pri podozrení na prechladnutie alebo iné ochorenie, má právo pracovníčka rehabilitačného oddelenia žiaka vrátiť späť zákonnému zástupcovi, z dôvodu ochrany zdravia ostatných žiakov a zamestnancov školy. Taktiež, vyučujúci počas ktorejkoľvek vyučujúcej hodiny, je povinný pri podozrení, na akékoľvek ochorenie žiaka, kontaktovať pracovníčku rehabilitačného oddelenia a tá následne kontaktuje zákonného zástupcu žiaka. Všetkým žiakom pri vstupe do budovy sa dezinfikujú ruky.

e/ **Pri preberaní žiaka po vyučovaní, rodič zazvoní** a povie meno svojho dieťaťa, po ktoré prišiel. Žiaka prezlečeného, prezutého odovzdáva vyučujúci poslednej hodiny či vychovávateľka ŠKD, či asistenti v prípade, ak dieťa obeduje v SŠ alebo navštevuje ŠKD. **Rodičia do budov nevstupujú!!!!**

f/ **Ak do budov vchádza rodič mimo priestoru vestibulu, je povinný** nahlásiť to službukonajúcemu dozor a zapísať sa do Knihy návštev. To sa týka aj rodinných príslušníkov všetkých zamestnancov.

g**/ Rodič je povinný vyzdvihnúť dieťa po vyučovaní včas.** Ak rodič po ukončení vyučovania včas nevyzdvihne svoje dieťa, nad žiakom dozoruje vyučujúci poslednej hodiny alebo dozorujúci asistent vo vestibule.

h/ Vyučovanie je organizované podľa rozvrhu hodín, ktorý sa obmieňa každý školský rok. Vyučovacia hodina trvá 45 minút, začína sa a končí zvonením. Vo variante C sa vyučuje v blokoch. Ostatná organizácia školského roka je zabezpečená podľa SŠR MŠVVaŠ SR a zákona č. 245/2008 o výchove a vzdelávaní v znení neskorších predpisov (ďalej školského zákona).

 **2. Vyučovací proces**

**OD 01.01. 2023 VÝUČBA V PRAKTICKEJ ŠKOLE POKRAČUJE NA NOVEJ ADRESE: NÁM. SLOBODY 1238/150, VRANOV NAD TOPĽOU.**

**ČINNOSŤ V ŠKOLSKÝCH KLUBOV V BUDOVE č. 1, 2, 6 ZAČÍNA PO 4. VYUČOVACEJ HODINE A KONČÍ O 15.30 HOD..**

Rozvrh hodín je povinný rešpektovať každý žiak, zákonný zástupca, pedagogický a nepedagogický zamestnanec. Rozvrh dozorov je zverejnený v budove č.1 na nástenke na prvom poschodí. Prestávky medzi vyučovacími hodinami sú 10- minútové, veľká prestávka nasleduje po druhej vyučovacej hodine a trvá 20 minút.

* + 1. hodina: 8.00 – 8.45
		2. hodina: 8.55 – 9.40
		3. hodina: 10.00 – 10.45
		4. hodina: 10.55 – 11.40
		5. hodina: 11.50 – 12.35
		6. hodina: 12.55 – 13.40
		7. hodina: 13.45 – 14.20

**Skrátené vyučovanie**

1. hodina: 08.00 - 8.30

2. hodina: 8.35 – 9.05

3. hodina: 9.20 – 9.50

4. hodina: 9.55 – 10.25

5. hodina: 10.30 – 11.00

6. hodina: 11.05 – 11.35

**3. Výchovno-vzdelávací proces**

**Výchovno-vzdelávací proces je organizovaný:**  - v triedach, posilňovni, v multisenzorických miestnostiach Snoezelen, v poobedňajších hodinách v triedach pre činnosť školských klubov, v cvičnej kuchynke, v priestoroch pre rehabilitáciu, na školskom dvore a v školskej záhrade. **Výchovno-vzdelávací proces v týchto priestoroch zabezpečuje:**

- triedach, posilňovni, v multisenzorických miestnostiach Snoezelen, v cvičnej kuchynke, na školskom dvore a v školskej záhrade – triedni učitelia, pedagogickí asistenti učiteľa, vychovávatelia, pomocní vychovávatelia, fyzioterapeutky a zdravotná sestra/ masér, nepedagogickí zamestnanci školy.

**V** **ŠKD** – vychovávateľky, pomocní vychovávatelia, pedagogickí asistenti.

**Rehabilitačné oddelenie** – fyzioterapeutky a zdravotná sestra/ masér. **Krúžková činnosť** začína na našej škole v každom školskom roku 01. októbra a končí 31. mája.

**Dozor nad bezpečnosťou a ochranou zdravia žiakov** sa vykonáva podľa rozvrhu dozorov prerokovaného so zástupcami zamestnancov a pedagogickou radou a zverejneného riaditeľom školy na viditeľnom mieste dostupnom žiakom a zamestnancom školy.

**Dozor sa vykonáva:**

- pred začiatkom školského vyučovania,

- počas prestávok a všetkých činností organizovaných školou,

- podľa potreby aj po skončení vyučovania.

**VYRUŠOVAŤ ŽIAKOV A PEDAGÓGOV POČAS VYUČOVANIA NIE JE DOVOLENĚ!**

 **4. Konzultačné hodiny**

Konzultačné hodiny zamestnancov SŠ – sú vždy aktualizované pre daný školský rok na webovej stránke školy a tiež na vstupných dverách do budovy školy.

 ČASŤ B - POVINNOSTI A PRÁVA ŽIAKOV, ZÁKONNÝCH ZÁSTUPCOV

#  **I. Práva žiakov**

#  **Každý žiak má právo:**

**a/** na výchovu a vzdelávanie:

- v bezpečnom a zdravom prostredí

- v štátnom a materinskom jazyku v rozsahu ustanovenom školským zákonom

- zamerané na mnohostranné poskytovanie vecných informácií

- primerané jeho veku , schopnostiam, záujmom a zdravotnému stavu v súlade so zásadami psychohygieny - rovnoprávny prístup ku vzdelávaniu,

**b/** na bezplatné vzdelávanie,

**c/** na individuálny prístup rešpektujúci jeho možnosti, nadanie a zdravotný stav v rozsahu ustanovenom školským zákonom,

**d**/ na individuálne vzdelávanie za podmienok ustanovených zákonom 245/2008 o výchove a vzdelávaní §24. **e**/ na bezplatné zapožičiavanie učebníc a učebných textov na povinné vyučovacie predmety, **f/**  na slobodnú voľbu voliteľných a nepovinných predmetov v súlade so svojimi možnosťami, záujmami a záľubami v rozsahu ustanovenom vzdelávacím programom,

**g/** na úctu k jeho vierovyznaniu, svetonázoru, národnosti a etnickej príslušnosti,

**h/** na úctu k svojej osobe a na zabezpečenie ochrany proti fyzickému, psychickému a sexuálnemu násiliu,

 **i/**  na poskytovanie poradenstva a služieb spojených s výchovou a vzdelávaním, na informácie týkajúce sa jeho osoby a jeho výchovno-vzdelávacích výsledkov,

**j/** na zrozumiteľný výklad učiva a k danému učivu položiť akúkoľvek otázku a dostať na ňu odpoveď,

**k**/ na ohľaduplné a taktné zaobchádzanie zo strany učiteľa i spolužiakov, **l/** určiť si spôsob prípravy na skúšanie, má právo na omyl a na objektívne hodnotenie,

**m/** byť hodnotení a klasifikovaní so zohľadnením ich postihnutia, týka sa to všetkých vyučovacích predmetov, v ktorých sa prejavuje postihnutie žiaka, aj v klasifikácií správania,

**n/** na prestávku, ako ju stanovuje vnútorný poriadok školy, má právo zvoliť si náplň prestávky, pokiaľ zachováva pravidlá bezpečnosti a neruší ostatných, Počas prestávok sa žiaci zdržiavajú v triede,

**o**/ žiak so špeciálnymi výchovno-vzdelávacími potrebami má právo na výchovu a vzdelávanie s využitím špecifických foriem a metód, ktoré zodpovedajú jeho potrebám a na vytvorenie nevyhnutných podmienok, ktoré túto výchovu a vzdelávanie umožňujú,

**p**/ používať pri výchove a vzdelávaní špeciálne učebnice a špeciálne didaktické a kompenzačné pomôcky, **q**/ primerane využívať školské zariadenie, učebne, pomôcky, knižnicu, **r/** dobrovoľne sa zapájať podľa záujmu do mimoškolských športových, kultúrnych a iných aktivít, ktoré organizuje škola, **s/**aby disciplinárne opatrenia, ktoré sa voči nemu vykonávajú, boli zlučiteľné s ľudskou dôstojnosťou dieťaťa, **t/** v primeranom čase, priestore a primeraným spôsobom vyjadriť svoj názor v diskusii na vyučovaní, na triednických hodinách, v školskom časopise, v školskej schránke.

#  **II. Povinnosti žiakov**

1. Neobmedzovať svojim konaním práva ostatných osôb zúčastňujúcich sa výchovy a vzdelávania.

2. Dodržiavať školský poriadok školy a ďalšie vnútorné predpisy školy alebo školského zariadenia.

3. Chrániť pred poškodením majetok školy alebo školského zariadenia a majetok, ktorý škola alebo školské

 zariadenie využíva na výchovu a vzdelávanie.

4. Chrániť pre poškodením učebnice, učebné texty a učebné pomôcky, ktoré im boli bezplatne zapožičané.

5. Pravidelne sa zúčastňovať na výchove a vzdelávaní a riadne sa vzdelávať, ak školský zákon neustanovuje

 inak.

 6. Konať tak, aby svojím vystupovaním a činnosťou neobmedzoval osobnú slobodu iných, neohrozoval ich mravnosť

 zdravie, bezpečnosť, neohrozoval svoje zdravie a svoju bezpečnosť.

7. Ctiť si ľudskú dôstojnosť svojich spolužiakov a zamestnancov školy alebo školského zariadenia.

8. Rešpektovať pokyny zamestnancov školy alebo školského zariadenia, ktoré sú v  súlade so všeobecne

 záväznými právnymi predpismi školy a dobrými mravmi správať sa v škole i mimo nej tak, aby robil česť sebe i škole,

9. Osvojiť si a zachovávať základné pravidlá a časový harmonogram a program školy, rešpektovať jej zameranie a svojimi

 vzájomnými vzťahmi prispieť k dobrej atmosfére. 10. Osvojiť si zásady mravného správania, vedomosti a praktické zručnosti zodpovedajúce veku a zdravotnému stavu. 11. Dodržiavať vyučovací čas, rozvrh prestávok, zasadací poriadok v triedach a plniť ďalšie pokyny obsiahnuté vo vnútornom

 poriadku školy.

# **III. Príchod žiakov do školy**

1. **Škola sa pre žiakov otvára o 07.30.** Žiak do školy prichádza najneskôr 15 minút pred začiatkom vyučovania, 5 minút pred začiatkom vyučovania musí byť v triede.
2. Žiak je povinný prichádzať na vyučovanie včas, musí byť v škole vhodne, čisto a bez výstredností oblečený a upravený.
3. Pred vchodom do budovy si očistí obuv, odloží vrchný odev do šatne a obuje sa do pevnej obuvi, ortopedickej obuvi. **zakázané sú vsuvky, šľapky alebo kroksy.** v šatni nenecháva peniaze a cenné predmety. Na chodbe si žiaci, zamestnanci, rodičia dezinfikujú ruky dezinfekčným prostriedkom.
4. **Na zistenie stavu pedikulózy** sa minimálne raz za mesiac na našej škole vykonáva prehliadka vlasovej časti hlavy žiakov, z ktorej je spravený záznam. /zákon NR SR č. 355/2007 Z. z. o ochrane, podpore a rozvoji verejného zdravia, podľa § 12 ods.2 písm. e)/. Ak je výskyt pedikulózy u žiaka potvrdený, má zákonný zástupca 2 -3 dni na jej odstránenie. Tieto dni má žiak ospravedlnené lekárom alebo rodič využije možnosť ospravedlnenia troch dní triednym učiteľom. Ak zákonný zástupca opakovane zanedbá túto povinnosť a neodstráni zistený problém, má škola povinnosť nahlásiť to ÚPSVaR vo Vranove nad Topľou.

# **IV. Správanie žiakov počas vyučovania a cez prestávku**

1. Pred začiatkom vyučovacej hodiny si žiak sám, alebo s pomocou dozor konajúceho učiteľa pripraví učebnice a pomôcky potrebné na príslušný predmet. **Na vyučovacích hodinách sedí na mieste. Bez povolenia neopúšťa svoje miesto, ani triedu. Počas vyučovania sedí disciplinovane, nevyrušuje, nerozptyľuje pozornosť spolužiakov**, aktívne spolupracuje s učiteľom a snaží sa čo najviac pracovať samostatne.

2. Žiacku knižku musí mať žiak každý deň v škole, na každej vyučovacej hodine. Táto musí byť podpísaná rodičmi vždy aspoň za uplynulý týždeň.

3. Ak sa žiak z vážnych dôvodov nemohol pripraviť na vyučovanie, prípadne ak nemá žiacku knižku alebo inú učebnú pomôcku, **ospravedlní sa** príslušnému vyučujúcemu na začiatku hodiny.

4.

5. **Žiak je povinný pred začiatkom vyučovania odovzdať mobilný telefón triednemu učiteľovi alebo vyučujúcemu prvej hodiny,** ktorý ich uloží na zabezpečené miesto. Po skončení vyučovania triedny učiteľ alebo vyučujúci poslednej hodiny ich vráti žiakom. V súrnom prípade môže učiteľ poskytnúť žiakovi mobilný telefón na krátky telefonický rozhovor, so zákonným zástupcom- rodičom, po jeho skončení ho opäť odloží. Počas vyučovania žiak nesmie používať mobilný telefón. Použiť ho môže iba v odôvodnených prípadoch so súhlasom vyučujúceho, triedneho učiteľa alebo riaditeľa alebo jeho povereného zástupcu.

6. Ak chce odpovedať alebo sa niečo opýtať vyučujúceho, prihlási sa zdvihnutím ruky.

7. K riaditeľovi školy, učiteľom a zamestnancom školy sa žiak správa zdvorilo, pri stretnutí ich pozdraví a aj v styku so spolužiakmi dodržiava pravidlá slušného správania.

8. Ak počas vyučovania vstúpi do triedy dospelá osoba, žiaci ju pozdravia a to aj pri odchode z triedy.

9. Žiaci, ktorým to umožňuje ich zdravotný stav na hodinách TEV, TSV, RPZ a ZRT používajú oblečenie slúžiace len na tento účel (čistý cvičebný úbor umožňujúci bezpečné cvičenie). Na hodinách pracovnej, výtvarnej a technickej výchovy a pri laboratórnych prácach používa povinne podľa pokynov učiteľa ochranný pracovný odev.

10. Na hodine TEV (v posilňovni a na rehabilitácii) odovzdá žiak vyučujúcemu do úschovy predmety ako sú hodinky, okuliare, retiazky.

11. Malé prestávky žiak využíva na prípravu na nasledujúcu vyučovaciu hodinu a na WC. Desiatuje spravidla cez veľkú prestávku, po druhej vyučovacej hodine vo svojej triede.

12. Papiere a odpadky sa vyhadzujú do košov. Nie je prípustné odhadzovať ich do záchodových mís, umývadiel a voľne po školskom areáli.

13. **Manipulovať s oknami a žalúziami môže iba učiteľ, alebo žiak len v prítomnosti učiteľa a na jeho pokyn.** Z bezpečnostných dôvodov je zakázané vykláňať sa z okien a vyhadzovať von papiere a iné predmety, ktoré môžu ohroziť zdravie iných ľudí.

14. Žiak do posilňovne, cvičnej kuchynky, učební vchádza a zotrváva v týchto miestnostiach v sprievode učiteľa., asistenta.

15. **Účasť na vyučovaní záujmovej činnosti je pre prihláseného žiaka povinná.** Pred začiatkom záujmovej činnosti čaká na určenom mieste na vyučujúceho.

16. **Počas celého vyučovania a cez prestávky žiak nesmie bez dovolenia učiteľa opustiť triedu, učebňu, budovu či areál**

 **Školy.**

17. **Na škole nie je prípustná akákoľvek forma šikanovania**. Žiak, učitelia, nepedagogický zamestnanci sú povinní ohlásiť

 šikanovanie vedeniu školy.

 **Bližšie viď. príloha č. 1**

# **V. Odchod žiakov zo školy**

1. Po skončení poslednej vyučovacej hodiny dá každý žiak svoje miesto do poriadku.
2. Žiaci spolu s vyučujúcim skontrolujú čistotu učebne a tabule, zatvorenie okien, zhasnutie svetla.
3. Triedu po vyučovaní opúšťajú žiaci spolu s vyučujúcim, asistentkou, ktorí ich odprevadia do jedálne školy alebo do šatne.
4. Žiak po príchode do šatne, sa prezuje, oblečie a disciplinovane opustí budovu. /sám, alebo v doprovode so zákonným zástupcom alebo inej splnomocnenej osoby/.
5. Ak žiak zistí nejakú stratu, ohlási ju vyučujúcemu alebo triednej učiteľke.
6. Po skončení vyučovania ide žiak domov , dodržiava dopravné predpisy a disciplínu.
7. Zdržiavať sa po vyučovaní bez dozoru v budove školy a pred budovou školy nie je dovolené. V školských priestoroch sa môže žiak zdržiavať v čase mimo vyučovania len pri účasti na popoludňajších aktivitách s vedomím učiteľa, vedúceho krúžku.
8. Na prevzatie žiaka zo školy, z ŠKD môže zákonný zástupca **písomne splnomocniť** svoje dieťa staršie ako 10 rokov alebo inú pedagogickým zamestnancom známu osobu.

# **VI. Dochádzka žiakov do školy, povinnosť zákonného zástupcu**

1. **Žiak dochádza na vyučovanie pravidelne a načas** podľa rozvrhu hodín. Povinne sa zúčastňuje na činnostiach, ktoré organizuje škola v čase riadneho vyučovania, napr. na výchovných koncertoch, filmových predstaveniach, exkurziách, súťažiach, cvičeniach v prírode, účelových cvičeniach atď., zákon 245/2008 Z. z., §144, odsek 9 a 10 hovorí:

 *-* **Ak sa žiak nemôže zúčastniť na výchove a vzdelávaní** v škole alebo v školskom zariadení, jeho zákonný zástupca alebo zástupca zariadenia je povinný oznámiť škole alebo školskému zariadeniu bez zbytočného odkladu príčinu jeho neprítomnosti.

 - **Za dôvod ospravedlniteľnej neprítomnosti** dieťaťa alebo žiaka sa uznáva najmä choroba, prípadne lekárom nariadený zákaz dochádzky do školy, mimoriadne nepriaznivé poveternostné podmienky alebo náhle prerušenie premávky hromadných dopravných prostriedkov, mimoriadne udalosti v rodine alebo účasť žiaka na súťažiach.

 2. **Povinnosťou zákonného zástupcu, zástupcu zariadenia, je do troch pracovných dní,** triednemu učiteľovi nahlásiť dôvod neprítomnosti žiaka na vyučovacom procese. Ak si zákonný zástupca, zástupca zariadenia, túto povinnosť nesplní, vymeškané hodiny žiaka sa budú počítať ako neospravedlnené hodiny, ktoré budú evidované v triednej dokumentácii.

 **Ak má žiak 15 neospravedlnených** vyučovacích hodín k 15. daného mesiaca, je povinnosťou triedneho učiteľa nahlásiť to na ÚPSVaR vo Vranove nad Topľou, bez ďalšieho vyzvania zákonného zástupcu, zástupcu zariadenia, pretože zákonný zástupca, zástupca zariadenia si nesplnil povinnosť ospravedlnenia neprítomnosti žiaka na vyučovacom procese.

3. Podľa rozhodnutia ministra školstva **rodič** môže svojím rozhodnutím **ospravedlniť žiaka na 5 po sebe idúcich vyučovacích dní** (víkendy a sviatky sa nepočítajú) aj z dôvodu ochorenia. **Pri absencii viac ako 5 po sebe idúcich vyučovacích dní z dôvodu ochorenia musí zákonný zástupca, zástupca zariadenia,** **predložiť „Potvrdenie od lekára“ od všeobecného lekára pre deti a dorast**, ktorý má vedomosť o prebiehajúcom ochorení (bez obmedzenia počtu ospravedlnení počas školského roka). Potvrdenie od lekára môže byť škole alebo rodičovi zaslané aj e-mailom; pokiaľ lekár nevie potvrdenie zaslať e-mailom, môže lekár o ňom školu informovať telefonicky. Ošetrovné člena rodiny (OČR) Rodič má nárok na ošetrovné (OČR), ak riaditeľ školy alebo RÚVZ rozhodol o prerušení vyučovania v triede alebo vo viacerých triedach žiaka do 11 rokov, alebo ak žiak vyžaduje celodenné ošetrovanie na základe potvrdenia všeobecného lekára pre deti a dorast.

4. **Neprítomnosť žiaka pre vážnu udalosť v rodine** alebo vo výchovnom zariadení, doloženého písomným ospravedlnením zákonného zástupcu alebo zástupcom zariadenia (tlačivo na webovej stránke školy), **ospravedlní triedny učiteľ, najviac 3 dni** po sebe spolu alebo jednotlivo v priebehu jedného polroka a to do troch pracovných dní. V prípade dlhšej absencie žiaka (viac ako 3 dni po sebe) na vyučovacom procese, môže tieto dni na základe písomnej žiadosti zákonného zástupcu alebo zástupcu zariadenia, ospravedlniť iba riaditeľ spojenej školy.

 5. **Pri podozrení zo zanedbávania povinnej školskej dochádzky je zo strany školy potrebné konať vo veci:**

a) ak žiak vymešká bez ospravedlnenia viac ako 15 vyučovacích hodín mesačne, triedny učiteľ bezodkladne oznámi túto skutočnosť obci, v ktorej má zákonný zástupca dieťaťa trvalý pobyt a Úradu práce sociálnych vecí a rodiny,

b) ak žiak vymešká bez ospravedlnenia viac ako 60 vyučovacích hodín v príslušnom školskom roku, je obec povinná na základe oznámenia riaditeľa školy začať priestupkové konanie podľa § 6 ods. 4 a § 37 zákona č. 596/2003 Z. z. a podľa § 31 zákona č. 372/1990 Zb. o priestupkoch v znení neskorších predpisov,

c) ak žiak vymešká bez ospravedlnenia viac ako 100 vyučovacích hodín, je potrebné zo strany obce podať v zmysle § 211 TZ trestné oznámenie na zákonných zástupcov žiaka pre podozrenie zo spáchania trestného činu ohrozovania mravnej výchovy mládeže.

6. **Ak žiak potrebuje odísť zo školy počas vyučovacieho procesu** z hociktorej hodiny, triedny učiteľ ho uvoľní z vyučovania na základe priameho pohovoru so zákonným zástupcom (telefonický hovor, osobný pohovor v škole), alebo na základnej písomnej a zákonným zástupcom alebo zástupcom zariadenia podpísanej žiadosti. Triedny učiteľ je povinný túto skutočnosť oznámiť vyučujúcemu danej hodiny, z ktorej žiak odchádza.

7. **Žiak bude mať zníženú známku zo správania** na polrok za daný počet vymeškaných, neospravedlnených hodín nasledovne:

15 až 30 hodín – uspokojivé (2)

31 až 60 hodín – menej uspokojivé (3)

61 a viac hodín – neuspokojivé (4)

8. **Lekársku správu, v ktorej lekár odporúča skrátiť dĺžku vyučovania** na 20 hodín týždenne pre denných žiakov, vydáva lekár len pre sociálne účely. Počet vyučovacích hodín je daný Rámcový učebný plán MŠ SR určuje pre daný ročník a daný variant počet vyučovacích hodín, ktoré žiak má absolvovať za týždeň. Zákonný zástupca a zástupca zariadenia, je povinný predložiť sociálnej pracovníčke školy toto potvrdenie **do 30. 09. v každom novom školskom roku.**

9. **U žiakov s výrazne zhoršeným zdravotným stavom**, ktorý si vyžaduje celkové oslobodenie od povinnosti dochádzať do školy (stav vyžadujúci si dlhodobú hospitalizáciu, hospic) vydáva riaditeľ rozhodnutie o oslobodení od povinnosti dochádzať do školy a to na základe žiadosti rodiča a lekárskeho odporúčania. Týmto žiakom, ktorí sú oslobodení od povinnosti dochádzať do školy sa vzdelávanie neposkytuje, pokiaľ na to nepominú dôvody( žiakovi nie je poskytnuté žiadne vzdelávanie ani v domácom prostredí).

10. **Ak zákonnému zástupcovi bol súdom nariadený zákaz styku s dieťaťom, je povinný ohlásiť to triednemu učiteľovi**. V takom prípade mu škola nemôže odovzdať dieťa po vyučovaní alebo z ŠKD.

11. **Ak žiak nemá podpisové právo** alebo bol zbavený svojprávnosti, je zákonný zástupca z dôvodu podpisovania dokumentov žiakom, oznámiť to triednemu učiteľovi.

12**. Škola (triedny učiteľ, vyučujúci, vychovávateľ v ŠKD, asistent) nemôže odovzdať žiaka** zákonnému zástupcovi, ktorý má agresívne správanie, je pod vplyvom alkoholu alebo inej omamnej látky a to z dôvodu zodpovednosti školy za bezpečnosť a zdravie žiaka. S týmto nariadením boli oboznámení a sú povinní to dodržiavať učitelia, pedagogickí a nepedagogickí zamestnanci SŠ a ŠMŠ.

13. **Ak učiteľ zistí výskyt príznakov syndrómu týraného, zneužívaného, zanedbávaného dieťaťa /CAN/,** je povinný ohlásiť to ÚPSVaR vo Vranove nad Topľou. V prípade zistenia známok telesného týrania aktívnej povahy, zdravotná sestra, (rehabilitačné sestry), za prítomnosti zákonného zástupcu, triedneho učiteľa, vykonajú telesnú prehliadku žiaka a to ráno po príchode do školy a po skončení vyučovania. Z obhliadky bude vyhotovený záznam.

14. **Povinnosťou zákonného zástupcu je na** začiatku každého školského roka oboznámiť sa so Školským poriadkom SŠ, ktorý sa v elektronickej podobe nachádza na stránke školy a v tlačenej podobe vo vestibule školy**.**

15. Zákonný zástupca, ktorý si vyhotoví záznam z akcií SŠ / fotografia, videozáznam/, môže tento záznam použiť len pre súkromné účely. **Nie je dovolené** zverejniť a šíriť ich na sociálnych sieťach bez súhlasu dotknutej osoby. /Zákon č.18/2018 Z.z o ochrane osobných údajov, účinný od 25. mája 2018/.

 16. **Ak sa žiak ospravedlnene nezúčastní** výchovného-vzdelávacieho procesu v trvaní **viac ako jeden vyučovací deň,**

 základná informácia o prebranom učive sa poskytuje rodičom žiaka, zákonnému zástupcovi **na základe žiadosti** zákonného

 zástupcu prostredníctvom elektronickej komunikácie alebo iným dohodnutým spôsobom, a to najmenej v rozsahu názvu

 prebraného učiva a informácie o domácej úlohe, ak bola zadaná. Platné od 01.09.2023.

17. **Každú zmenu zdravotného stavu**, prípadne liekov je rodič povinný hlásiť triednemu učiteľovi a zdravotnej sestre.

# **VII. Starostlivosť o zovňajšok**

1. Do školy prichádza žiak čistý a upravený.
2. Výstredné oblečenie, nápadná úprava vlasov a tváre, nosenie drahých šperkov je neprípustné.
3. Žiak dbá v škole o svoju osobnú hygienu, nosí do školy hygienické vrecúško (mydlo, uterák, hygienické vreckovky, vlhčené obrúsky a toaletný papier) a používa ho. Plienkované a inkotinentné deti nosia plienky.
4. Pred hodinou pracovného vyučovania a výtvarnej výchovy si oblečie pracovný odev podľa potreby.
5. Na hodine telesnej výchovy sa žiak prezlečie do športového úboru.
6. **Z hygienických dôvodov je potrebné každý mesiac zobrať na vypranie uterák a športový úbor.**

##  VIII. Starostlivosť o učebnice, učebné pomôcky a školské zariadenie

1. V triede a v školských priestoroch je každý žiak povinný zachovávať čistotu, chrániť školský majetok a udržiavať poriadok.

2. Žiak šetrí učebnice, učebné pomôcky, školské zariadenia, školskú budovu a ostatný majetok, šetrí elektrickou energiou a vodou. Ak žiak úmyselne, alebo z nedbanlivosti poškodí školský majetok, jeho rodičia, alebo zákonný zástupca sú povinní túto škodu nahradiť.

 **Ak ide o poškodenie učebnice** v tlačenej podobe so životnosťou 5 školských rokov alebo o edukačnú publikáciu v elektronickej podobe na pamätnom médiu, výška náhrady za stratu, zničenie alebo poškodenie, pre ktoré nemôže slúžiť svojmu účelu, je finančná náhrada:

 100% obstarávacej ceny v prvom roku používania,

 75% obstarávacej ceny v druhom roku používania,

 50% obstarávacej ceny v  treťom roku používania,

 25% obstarávacej ceny v  štvrtom roku používania,

 10% obstarávacej ceny v piatom roku používania.

 Stratu, zničenie alebo poškodenie edukačnej publikácie možno nahradiť aj obstaraním totožnej edukačnej publikácie, za predpokladu, že bude uvedená do stavu vhodného pre ďalšie použitie vo výchovno-vzdelávacom procese.

 Ak ide o učebnicu, ktorá sa používa dlhšie ako jej životnosť, náhrada za jej stratu, zničenia alebo poškodenia sa neuhrádza.

3. Do školy je žiak povinný nosiť pridelené učebnice a školské potreby podľa rozvrhu hodín a pokynov pedagogických pracovníkov. Učebnice, zošity a žiacka knižka majú byť zabalené a vypísané.

# **IX. Povinnosti týždenníkov**

1. Týždenníkov v ZŠ určuje triedny učiteľ a sú zapísaní v "Triednej knihe ". V ŠZŠ triedny učiteľ určí žiaka, ktorý na určitý čas bude plniť funkciu týždenníka.

2. Týždenník, skontroluje či sú všetci žiaci prezutí, vyučujúcemu nahlási neprítomných žiakov, počas prestávky zotrie tabuľu vlhkou špongiou, podľa potreby poleje kvety, dozerá na disciplínu v triede počas prestávok, na pokyn učiteľa ide po učebné pomôcky.

3. Po skončení vyučovania v triede utrie tabuľu vlhkou špongiou, uloží kriedy, dozrie na vyprázdnenie lavíc, zhasne svetlo a skontrolujú zatvorenie okien, vodovodných kohútikov ak mu to zdravotný stav dovoľuje.

# **X. Povinnosti žiakov, rodičov v ŠJ**

1. Stravovanie v jedálni je umožnené len žiakom a zamestnancom. Strava vo výdajni školskej kuchyne sa vydáva od 11:30 – 13:30 hod.
2. **Nahlásenie/odhlásenie žiaka na obed v škole je do 08.00 hod.** Po tomto časovom termíne, **škola nemá povinnosť** nahlásiť žiaka na obed. Ak rodič vie, že sa nestihne dostaviť so žiakom včas na vyučovanie - do 08.00 hod., rodič to telefonicky oznámi tr. učiteľovi, ktorý žiaka prihlási na obed.
3. Jedálny lístok sa nachádza vo vestibule školy a na webovej stránke školy.
4. Počas stolovania i celého pobytu v ŠJ sa žiak správa kultúrne – nebehá, nevykrikuje, nerozpráva.
5. Po skončení obeda zanechá svoje miesto v poriadku, podľa možnosti odovzdá riad pri okienku a opustí ŠJ.
6. Podľa vnútornej smernice školy SŠ (prevádzkového poriadku ŠJ) z hygienických a technických dôvodov a po konzultácií s RÚVZ vo Vranove nad Topľou, **nie je možné, aby** v školskej výdajni jedál pri SŠ, **žiak, dostávalo obed do obedárov**. Neodhlásený obed, alebo zvyšný obed žiaka, dieťaťa, bude následne spracovaný do odpadu. Platí to pre všetky zložky spojenej školy s platnosťou od 10.09.2018. Prerokované a schválené na Pedagogickej rade dňa 07.09.2018.

#  **XI. Dochádzka žiakov do klubu detí**

1. Na základe písomnej žiadosti zákonného zástupcu je žiak prihlásený na pravidelnú dochádzku do školského klubu. Žiaka možno prijať aj na nepravidelnú dochádzku alebo na prechodné obdobie, ktorého dĺžka sa vyznačí v rozhodnuté o prijatí. Zákonný zástupca obdrží písomné rozhodnutie o prijatí/neprijatí. **Z prevádzkových dôvodov je do školského klubu prednostne prijatý žiak zamestnaných rodičov.**
2. Prihlásený žiak do školského klubu, prichádza po skončení vyučovania alebo obeda. Školské kluby na spojenej škole svoju činnosť začínajú po skončení 4. vyučovacej hodine a trvá do 15.30 hod.
3. Žiakov do ŠKD odovzdáva vychovávateľke vyučujúci poslednej vyučovacej hodiny, asistentka, alebo zdravotná sestra.
4. **Zákonný zástupca je povinný prísť po svoje dieťa načas a nezaťažovať tým prevádzku ŠKD.**
5. **Ak rodič z mimoriadnych dôvodov, potrebuje neprihlásené dieťa v ŠKD, dočasne umiestniť v ŠKD,** musí túto skutočnosť prekonzultovať s riaditeľom SŠ. Až po schválení riaditeľom SŠ, je možné neprihlásené dieťa po potrebnú dobu umiestniť. Z dôvodu dodržania bezpečnosti žiakov, nie je dovolené dočasne umiestňovať žiakov do ŠKD bez vyrozumenia riaditeľa SŠ.

#  **XII. Povinnosti žiakov mimo školy**

1. Žiak sa musí správať slušne aj mimo vyučovania, a to aj počas voľných dní a prázdnin tak, aby neporušoval zásady spolunažívania a spoločenské normy správania a vždy šíril svojím správaním dobré meno školy.

2. Na školských vychádzkach, výletoch a exkurziách sa žiaci riadia pokynmi učiteľa.

3. Správa sa priateľsky ku svojim spolužiakom a kamarátom, pomáha im v práci, slušne sa vyjadruje.

4. Je pozorný a ochotný k starším, chorým ľuďom a k ženám. Chráni svoje zdravie a zdravie svojich spolužiakov, dbá o bezpečnosť na ulici a dodržuje pravidlá cestnej premávky.

5. Vo večerných hodinách sa nezdržiava bez dozoru na verejných, kultúrnych, spoločenských a športových podujatiach. Požívanie akýchkoľvek drog, omamných látok, liehových nápojov a fajčenie je pre žiakov SŠ neprípustné /zakázané/ aj mimo trvania školského roka.

# **XIII. Starostlivosť o ochranu zdravia žiakov, podmienky na zaistenie bezpečnosti žiakov a ich ochrany pred sociálno-patologickými javmi, diskrimináciou alebo násilím**

1. Žiak musí chrániť svoje zdravie a zdravie spolužiakov; žiak nevykonáva činnosti, ktoré sú zdraviu škodlivé, najmä fajčenie, pitie alkoholických nápojov, požívať zdraviu škodlivé omamné látky. **V budovách školy, ako aj v celom areáli školy je prísny ZÁKAZ FAJČENIA pre žiakov, pedagogických a nepedagogických zamestnancov školy, rodičov!**

2. Je zakázané nosiť do školy predmety, ktoré rozptyľujú pozornosť žiaka a pozornosť spolužiakov, prípadne ohrozujú bezpečnosť a zdravie, taktiež väčšie sumy peňazí a cenné predmety.

3. Je prísne zakázané nosiť do školy zbrane, nože, cigarety, zápalky, zapaľovače, alkohol, omamné látky, drogy alebo iné veci, ktoré ohrozujú bezpečnosť, zdravie, a morálny vývoj, jednotlivca i ostatných žiakov.

4. Všetci žiaci sú na začiatku školského roka triednym učiteľom oboznámení so Školským poriadkom školy, so zásadami bezpečnosti a ochrany zdravia v škole a mimo školy.

5. Riaditeľ školy poverí niektorého pedagogického zamestnanca funkciou koordinátora prevencie, ktorý bude v spolupráci s výchovným poradcom, triednymi učiteľmi, políciou, ÚPSVaR, príp. ďalšími organizáciami koordinovať ochranu žiakov pred sociálno-patologickými javmi, diskrimináciou a násilím, šikanovaním.

6. Žiak nesmie jednotlivo a samostatne bez dozoru používať výťah, ani sa zdržiavať v blízkosti jeho dverí, aby nedošlo k úrazu, alebo k znemožnení jeho prevádzky. Výťah používa iba v sprievode dospelej osoby.

7. Je povinný počas vyučovania, prestávok ako aj na podujatiach organizovaných školou mimo priestorov školy chrániť svoje zdravie a zdravie svojich spolužiakov.

8. V prípade úrazu alebo náhleho ochorenia žiak ihneď informuje vyučujúceho, dozor konajúceho učiteľa alebo najbližšiu dospelú osobu. O úraze alebo ochorení žiaka informuje zákonného zástupcu škola. Pri každom úraze sa spíše záznam o úraze do Knihy úrazov.

9. Pri úraze alebo nevoľnosti žiaka je zdravotná sestra povinná poskytnúť prvú pomoc. Pri podozrení na vážnejší úraz alebo ochorenie zabezpečí škola lekársku pomoc. O úraze alebo ochorení informuje zdravotná sestra v spolupráci s triednym učiteľom zákonného zástupcu žiaka. Na ošetrenie pôjde so svojim zákonným zástupcom. V prípade dlhodobej neprítomnosti zákonného zástupcu, žiaka na ošetrenie do prevádza zdravotná sestra spojenej školy.

10. Žiak je povinný rešpektovať pokyny a príkazy vyučujúceho, dozor konajúceho pedagóga, zamestnanca počas vyučovania, cez prestávky, na školskej vychádzke, na exkurzii a pri ostatnej výchovno - vzdelávacej činnosti vyplývajúcej z učebných osnov, pri výchovných akciách organizovaných školou, pri školskom stravovaní, ktorí zodpovedajú za bezpečnosť žiakov.

 **XIV. Pravidlá vzájomných vzťahov a vzťahov s pedagogickými zamestnancami a ďalšími zamestnancami školy**

**A. Vzájomné vzťahy medzi žiakmi**

1. Žiaci sa správajú k sebe úctivo, priateľsky, navzájom sa rešpektujú a pomáhajú si.

2. Žiak nešikanuje svojich spolužiakov, nevydiera ich a neubližuje im.

3. Ak v školskom /triednom/ kolektívne nastane šikanovanie, rasová diskriminácia, náboženská neznášanlivosť, alebo iná neprípustná neznášanlivosť, povinnosťou žiaka je oznámiť to triednemu učiteľovi, inému vyučujúcemu, výchovnému poradcovi.

4. V priestoroch školy aj na mimoškolských podujatiach sa správa tak, aby neohrozoval seba a zdravie

 svojich spolužiakov.

5. Uplatňuje svoje práva, rešpektuje práva iných a plní si svoje povinnosti v zmysle tohto školského poriadku.

6. Žiak má uznávať druhých bez ohľadu na rasu, náboženstvo, kultúru alebo postihnutie, nemá nikoho umlčovať a ponižovať.

**B. Vzájomné vzťahy medzi žiakmi a pedagógmi**

1. Žiaci sa správajú slušne k svojim pedagógom, rešpektujú ich pokyny, plnia si povinnosti vyplývajúce

 s výchovno-vzdelávacieho procesu a zo školského poriadku.

2. V prípade vzniknutých problémov požiadajú o radu alebo pomoc triedneho učiteľa.

3. Pedagógovia vo výchovno-vzdelávacom procese dodržiavajú práva dieťaťa.

**C. Vzájomné vzťahy medzi žiakmi a ďalšími nepedagogickými zamestnancami školy**

1. Žiak uplatňuje:

- pravidlá slušného spoločenského správania aj vo vzťahu k ostatným nepedagogickým zamestnancom školy, prejavujeme im náležitú úctu,

 - pri príchode a odchode slušne pozdraví, pri požiadaní použije slovo prosím, za pomoc následne poďakuje,

- nepoužíva vulgárne výrazy,

2. Žiak informuje o možných prekážkach svojej prípravy na vyučovanie alebo o problémoch ohrozujúcich zdravý vývin svojej osobnosti, tr. učiteľa, asistenta, dozor konajúceho zamestnanca.

3. Akékoľvek porušenie zákona, narušenie medziľudských vzťahov, konfliktov, je žiak, pedagóg, nepedagogický zamestnanec, povinný hlásiť pedagogickým zamestnancom, nepedagogickým zamestnancom alebo vedeniu školy,

- žiak je povinný byť zdvorilý voči všetkým dospelým občanom, pozorný k chorým a starým ľuďom, pomáhať a chrániť mladších žiakov a deti,

- v rámci úcty k osobnosti človeka, či už medzi žiakmi navzájom, ale aj zo strany učiteľa, nepedagogického zamestnanca školy voči žiakom sa zakazuje uplatňovať tieto prejavy: urážanie, oslovovanie hanlivými menami, podceňovanie, ponižovanie, využívanie fyzických trestov a sily.

- v rámci dobrého spolunažívania medzi žiakmi, medzi žiakmi učiteľmi a nepedagogickými zamestnancami, majú zúčastnené strany dodržiavať tieto pravidlá: konať poctivo, úprimne a podľa morálnych pravidiel, povedať, čo si myslím a dokázať počúvať iných, mať ohľad na iných a ich problémy, všímať si, čo potrebujú iní ľudia, pomáhať im, starať sa o nich, byť zodpovedný a dôveryhodný, usilovne pracovať a byť ochotný urobiť čo najviac a najlepšie, snažiť sa dozvedieť alebo poznať veci v plnom rozsahu, vedieť sa zasmiať, byť veselý a vtipný bez zraňovania iných,

 - každý zamestnanec školy sleduje správanie žiakov s cieľom zamedziť, prípadne odhaliť sociálnopatologické javy v správaní žiakov, napr. šikanovanie žiakov, prechovávanie drog, poškodzovanie školského majetku a pod,

- pri akomkoľvek podozrení na šikanovanie a iné sociálnopatologické javy upozorní prevádzkový zamestnanec ktoréhokoľvek pedagogického pracovníka, ktorý je ďalej povinný postúpiť vec triednemu učiteľovi, výchovnému poradcovi a vedeniu školy.

# **XV. Výchovné opatrenia**

**a)** Za mimoriadny prejav aktivity a iniciatívy, za záslužný alebo statočný čin, za dlhodobú úspešnú prácu pre kolektív a vzornú dochádzku bude žiakovi udelená pochvala. Pochvaly sa udeľujú ústne alebo písomne. Škola udeľuje:

* 1. pochvalu od vyučujúceho do Poznámok k práci žiakov v Klasifikačnom zázname,
	2. pochvalu od vyučujúceho do žiackej knižky žiaka,
	3. pochvalu od triedneho učiteľa pred kolektívom triedy,
	4. pochvalu od riaditeľa školy pred kolektívom triedy, školy,
	5. zo ZRPŠ knižnú odmenu.

Pochvalu od triedneho učiteľ možno udeliť po prerokovaní s riaditeľom školy. Pochvalu od riaditeľa školy možno udeliť po prerokovaní pedagogickou radou. Pochvala alebo iné ocenenie sa zaznamenávajú do triedneho výkazu.

1. Za závažné alebo opakované previnenia bude žiakovi udelené výchovné opatrenie, ktoré spravidla predchádza zníženiu známky zo správania. Pred udelením niektorého opatrenia sa pozve rodič resp. zákonný zástupca do školy na prejednanie. Aj za jedno previnenie možno žiakovi udeliť výchovné opatrenie na posilnenie disciplíny. Podľa závažnosti previnenia sa ukladá niektoré z týchto opatrení :
	1. zápis do žiackej knižky,
	2. zápis do Poznámok k práci žiakov do Klasifikačného záznamu,
	3. napomenutie od triedneho učiteľa,
	4. pokarhanie od triedneho učiteľa,
	5. pokarhanie od riaditeľa školy.

 Napomenutie, pokarhanie od triedneho učiteľa alebo pokarhanie od riaditeľa možno udeliť po objektívnom prešetrení

 previnenia sa

 proti školskému poriadku s písomným odôvodnením.

 Napomenutie alebo pokarhanie od triedneho učiteľa možno udeliť po prerokovaní s riaditeľom školy.

 Pokarhanie od riaditeľa možno udeliť po prerokovaní pedagogickou radou.

 Opatrenie sa zaznamenáva do triedneho výkazu.

 K bodom a), b) viac v metodických pokynoch:

* + *Metodický pokyn č. 19/2015 na hodnotenie a klasifikáciu prospechu a správania žiakov s mentálnym postihnutím.*
	+ *Metodický pokyn č. 18/2015 na hodnotenie a klasifikáciu prospechu a správania žiakov praktických škôl.*
	+ *Metodický pokyn 31/2011 na hodnotenie žiakov s autizmom a ďalšími pervazívnymi vývinovými poruchami s mentálnym postihnutím.*
	+ *Metodický pokyn 22/2011 na hodnotenie žiakov základnej školy.*
1. Podľa počtu neospravedlnených hodín škola navrhne zníženú známku zo správania nasledovne:

15 – 30 neospravedlnených hodín: 2

31- 60 neospravedlnených hodín: 3

61 - neospravedlnených hodín a viac: 4

**Hodnotenie žiakov viď. príloha č. 2**

# **XVI. Právo zákonného zástupcu žiaka alebo zástupca zariadenia**

 1. Zákonný zástupca žiaka alebo zástupca zariadenia má právo:

 - vybrať pre svoje dieťa školu alebo školské zariadenie, ktoré poskytuje výchovu a vzdelávanie podľa školského zákona,

 zodpovedajúce schopnostiam, zdravotnému stavu, záujmom a záľubám dieťaťa, jeho vierovyznaniu, svetonázoru,

 národnosti a etnickej príslušnosti,

 - právo na slobodnú voľbu školy alebo školského zariadenia možno uplatňovať v súlade s možnosťami výchovno-

 vzdelávacej sústavy,

 - žiadať, aby sa v rámci výchovy a vzdelávania v škole alebo školskom zariadení poskytovali deťom a žiakom informácie

 a vedomosti vecne a mnohostranne v súlade so súčasným poznaním sveta a v súlade s princípmi a cieľmi výchovy

 a vzdelania, podľa školského zákona o výchove a vzdelávaní.

2. Oboznámiť sa s výchovno-vzdelávacím programom školy alebo školského zariadenia a školským poriadkom, byť

 informovaný o výchovno-vzdelávacích výsledkoch svojho dieťaťa.

3. Má právo na poskytnutie poradenských služieb týkajúcich sa výchovy a vzdelania svojho dieťaťa.

4. Zúčastňovať sa výchovy a vzdelávania po predchádzajúcom súhlase riaditeľa školy alebo školského zariadenia,

 vyjadrovať sa k výchovno-vzdelávaciemu programu školy alebo školského zariadenia prostredníctvom orgánov školskej

 samosprávy.

5. Byť prítomný na komisionálnom preskúšaní svojho dieťaťa po predchádzajúcom súhlase riaditeľa školy.

#  **XVII. Povinnosti zákonného zástupcu žiaka alebo zástupcu zaradenia**

1. Vytvoriť pre dieťa podmienky pre prípravu výchovy a vzdelávanie v škole a na plnenie školských povinností.

2. Dodržiavať podmienky výchovno-vzdelávacieho procesu svojho dieťaťa určené školským poriadkom.

3. Dbať na sociálne a kultúrne zázemie dieťaťa a rešpektovať jeho špeciálne výchovno- vzdelávacie potreby.

4. Informovať školu alebo školské zariadenie o zmene zdravotnej spôsobilosti jeho dieťaťa, jeho zdravotných problémoch

 alebo iných závažných skutočnostiach, ktoré by mohli mať vplyv na priebeh výchovy a vzdelávania.

5. Nahradiť škodu, ktorú žiak úmyselne spôsobil.

6. Je povinný prihlásiť dieťa na plnenie povinnej školskej dochádzky a dbať o to, aby dieťa dochádzalo do školy pravidelne

 a včas, ak mu to nezabezpečí inú formu vzdelávania podľa školského zákona, dôvody neprítomnosti dieťaťa na výchove

 a vzdelávaní doloží dokladmi v súlade so školským poriadkom,

7. Je povinný ihneď oznámiť škole dôvod neprítomnosti a do 3 dní doniesť ospravedlnenie.

#

Nepredvídateľné prípady, ktoré sa môžu vyskytnúť počas školského roka týkajúce sa výchovno- vzdelávacieho procesu, dochádzky, správania žiakov, môžete riešiť individuálnym pohovorom s triednym učiteľom, výchovným poradcom, zástupcom školy a riaditeľom školy.

**Záverečné ustanovenia**

1. Dodržiavanie školského poriadku je záväzné pre všetkých žiakov školy.
2. Ruší sa platnosť Školského poriadku SŠ 2022/223 zo dňa 02.09.2022 platného do 01.09.2023.
3. Školský poriadok 2023/24 nadobúda platnosť dňom 01.09. 2023.

Školský poriadok SŠ 2023/24 prerokovaný a schválený na Pedagogickej rade dňa 28.08 2023.

Vo Vranove n./Topľou, 28.08.2023 PaedDr. Jozef Imrich

 riaditeľ SŠ

Príloha č. 1 Smernica o šikanovaní

**Spojená škola Budovateľská 1309, Vranov nad Topľou**

Ministerka školstva, vedy, výskumu a športu SR podľa § 3 písm. d) a o) zákona č. 245/2008 Z. z. o výchove a vzdelávaní (školský zákon), v súlade s článkom 11 ods. 2 písm. f) druhým bodom Organizačného poriadku MŠVVaŠ SR vydáva [***Smernicu č. 36/2018 k prevencii a riešeniu šikanovania detí a žiakov v školách a školských zariadeniach***](http://www.minedu.sk/data/att/13481.pdf), ktorá upravuje základné znaky, formy a prejavy šikanovania detí a žiakov, možnosti preventívneho pôsobenia a metódy riešenia šikanovania žiakov v nadväznosti na zodpovednosť školy a školského zariadenia podľa ustanovení školského zákona. Táto smernica nadobúda účinnosť **1. septembra 2018**.

**1.CHARAKTERISTIKA ŠIKANOVANIA**

Šikanovaním je akékoľvek správanie žiaka alebo žiakov, ktorých zámerom je ublíženie inému žiakovi alebo žiakom, ich ohrozovanie alebo zastrašovanie. Ide o cielené a opakované použitie násilia voči žiakovi alebo skupine žiakov, ktorí sa nevedia alebo nemôžu brániť. Šikanovanie môže zanechať následky na psychickom a fyzickom zdraví.

**ZNAKY ŠIKANOVANIA**

- Úmysel bezprostredne smerujúci k fyzickému alebo psychickému ublíženiu druhému, - agresia jedného žiaka alebo skupiny žiakov, - opakované útoky, - nevyrovnaný pomer síl medzi agresorom a obeťou.

**PREJAVY ŠIKANOVANIA**

**a) v priamej forme**, najmä fyzickými útokmi, urážaním, nadávkami, posmechom, zosmiešnením, príkazmi agresora vykonať určitú vec proti vôli obete, odcudzením veci, vyhrážaním, zastrašovaním, vydieraním, zneužitím osobných údajov, fotografií, šírením nepravdivých informácií alebo kyberšikanovaním,

**b) v nepriamej forme**, najmä prehliadaním, ignorovaním, zámerným vyčleňovaním z kolektívu alebo nedobrovoľným vystavovaním agresívnym situáciám.

**KYBERŠIKANOVANIE**

Kyberšikanovaním je priama forma šikanovania, pri ktorej ide o zneužitie informačno-komunikačných technológií (najmä telefónu, tabletu, internetu a sociálnych sietí) na úmyselné ohrozenie, ublíženie alebo zastrašovanie, pričom sa často vyskytuje v spojení s inými formami šikanovania. **Kyberšikanovanie má najčastejšie tieto znaky:**  **a)** sociálna prevaha alebo psychická prevaha agresora, nie je nutná fyzická prevaha, **b)** agresor vystupuje často anonymne, **c)** útok nevyžaduje fyzický kontakt agresora a obete, **d)** agresor spravidla nevidí priamu emocionálnu reakciu obete na útok s ohľadom na anonymitu a odstup, ktoré informačno-komunikačné technológie umožňujú, **e)** útoky sa šíria prostredníctvom internetu podstatne rýchlejšie ako inými spôsobmi, **f)** útoky sú prístupné veľkému množstvu osôb, **g)** agresor je schopný uskutočniť útok z rôznych miest, **h)** útoky môžu mať dlhšie trvanie v čase,

**i)** obeť nemusí o napadnutí dlhšiu dobu vedieť, **j)** obeť nemusí byť schopná identifikovať agresora, **k)** zverejnené informácie, fotografie a audiozáznamy a videozáznamy môže byť náročné odstrániť z internetu.

**Z hľadiska priestupkového zákona** môže šikanovanie napĺňať skutkovú podstatu priestupkov (proti občianskemu spolunažívaniu, proti majetku). **Z hľadiska trestného zákona** môže šikanovanie naplniť skutkovú podstatu trestného činu (prečin alebo zločin – ohováranie, nebezpečné vyhrážanie, ublíženie na zdraví, obmedzovanie osobnej slobody, nátlak, vydieranie, lúpež, krádež, poškodzovanie cudzej veci, neoprávnené užívanie cudzej veci, porušovanie domovej slobody, sexuálne násilie, sexuálne zneužívanie, nebezpečné vyhrážanie, nebezpečné prenasledovanie, výroby detskej pornografie, rozširovania detskej pornografie, prechovávania detskej pornografie a účasť na detskom pornografickom predstavení). **Páchateľom trestného činu je ten**, kto trestný čin spáchal sám.

**Za spolupáchateľstvo trestného činu** sa považuje, ak bol trestný čin spáchaný spoločným konaním dvoch alebo viacerých osôb. **Trestne zodpovedný je ten, kto v čase spáchania činu dovŕšil 14. rok veku.** **Skutočnosť, že fyzická osoba nie je trestne zodpovedná z dôvodu nízkeho veku nie je prekážkou na podanie**

**žaloby vo veci náhrady škody, ktorú žiak spôsobil na majetku alebo vo veci náhrady ujmy, ktorú žiak spôsobil na zdraví.** Zákonný zástupca žiaka a žiak zodpovedajú za škodu spoločne a nerozdielne. **Pedagogický zamestnanec**, ktorému bude známy prípad šikanovania a neprijme v tomto smere žiadne opatrenie, sa vystavuje **riziku trestného postihu**. **Svojím konaním môže naplniť i skutkovú podstatu trestného činu** – neprekazenia, neoznámenia trestného činu alebo ublíženia na zdraví, a to tak, že inému z nedbanlivosti ublíži na zdraví tým, že poruší oznamovaciu povinnosť vyplývajúcu z jeho zamestnania, povolania, postavenia či funkcie.

PREVENCIA ŠIKANOVANIA

V rámci účinnej prevencie šikanovania škola: - vytvára priaznivú klímu, - zabezpečuje úzku spoluprácu medzi žiakmi, zamestnancami školy a zákonnými zástupcami, jasne vymedzuje možnosť oznamovať aj zárodky šikanovania (pri zachovaní dôvernosti oznámení), - školským poriadkom jasne stanovuje pravidlá správania, vrátane sankcií za ich porušovanie, vedie písomnú dokumentáciu o riešení konkrétnych prípadov šikanovania, - v súlade s pracovným poriadkom zaisťuje zvýšený dozor pedagogických zamestnancov cez prestávky, pred začiatkom vyučovania, po jeho skončení, v čase záujmovej a mimoškolskej činnosti v priestoroch, kde by mohlo dôjsť k šikanovaniu (záchody, šatne), - pre pedagogických zamestnancov a zákonných zástupcov organizuje semináre s odborníkmi zaoberajúcimi sa danou problematikou, - informuje verejnosť o tom, čo robiť v prípade, keď sa dozvie o šikanovaní (poskytnutie kontaktov na inštitúcie, ktoré sa šikanovaním zaoberajú), - zabezpečuje vzdelávanie triednych učiteľov, koordinátorov prevencie a výchovných poradcov v oblasti prevencie šikanovania, - pri riešení problémov so šikanovaním úzko spolupracuje s odborníkmi príslušného centra výchovnej a psychologickej prevencie, - stanovuje oznamovaciu povinnosť pedagogickým aj nepedagogickým zamestnancom okamžite upozorniť na problémy šikanovania vedenie školy, ktoré bez meškania problém rieši a každej obeti poskytne okamžitú pomoc.

Prevencia šikanovania sa zabezpečuje najmä formou: a) súčasti výchovno-vzdelávacieho procesu vrátane pozitívneho vplyvu osobnosti pedagogického zamestnanca a odborného zamestnanca v rámci každodenného vyučovania, obsahového zamerania a didaktiky predmetov a prierezových tém: 1. Osobný a sociálny rozvoj 2. Mediálna výchova 3. Multikultúrna výchova 4. Ochrana života a zdravia 5. Výchova a vzdelávanie k ľudským právam 6. Výchova k občianstvu 7. Boj proti extrémizmu 8. Výchova k manželstvu a rodičovstvu b) súťaží, hier, prednášok alebo diskusií organizovaných školou alebo organizovaných inými relevantnými subjektmi

**2. METÓDY RIEŠENIA ŠIKANOVANIA ŠKOLOU**

**(1)** Riaditeľ školy alebo ním poverená osoba zostavuje tím zamestnancov školy, ktorý navrhuje a zabezpečuje odborný postup pri riešení šikanovania. **(2)** Riaditeľ školy alebo ním poverená osoba pri zisťovaní a preverovaní šikanovania **najmä**: **a)** zabezpečí bezodkladnú pomoc obetiam a ochranu obetí, **b)** zabezpečí dozor v triede, kde sa preveruje šikanovanie, **c)** vykonáva opatrenia na zabránenie možnej krivej výpovede agresora jeho izoláciou počas preverovania šikanovania, **d)** preveruje šikanovanie bezodkladne v čase, keď agresor nie je ešte dohodnutý na spoločnej výpovedi s obeťou, svedkami alebo inými osobami, ktoré na šikanovanie upozornili, **e)** zabezpečí, aby obeť nebola konfrontovaná s agresorom, **f)** zabezpečí zistenie vhodných svedkov a uskutočnenie individuálnych rozhovorov alebo konfrontačných rozhovorov so svedkami, **g)** uchováva dôkazy pri podozrení na kyberšikanovanie v spolupráci s koordinátorom informatizácie alebo externým expertom, **h)** kontaktuje vo vzťahu k obeti, agresorovi a svedkovi šikanovania 1. zákonných zástupcov, 2. osoby, ktoré sa osobne starajú o dieťa, 3. zariadenie, v ktorom je žiak umiestnený na základe rozhodnutia súdu, 4. zariadenie sociálnoprávnej ochrany detí a sociálnej kurately, v ktorom je žiak umiestnený,

**i)** kontaktuje miestne príslušné centrum, **j)** zabezpečí použitie anonymnej dotazníkovej metódy, **k)** vedie písomné záznamy o riešení jednotlivých prípadov šikanovania, **l)** zabezpečí pri rozhovoroch prítomnosť najmenej dvoch pedagogických zamestnancov alebo odborných zamestnancov, **m)** ohlasuje príslušným útvarom Policajného zboru podozrenie na spáchanie priestupku alebo trestného činu.

**Nikdy nekonfrontovať obete a agresorov!**

**3. OPATRENIA NA RIEŠENIE SITUÁCIE**

**(1)** Opatreniami na riešenie šikanovania pre obeť a jej zákonných zástupcov, osoby, ktoré sa osobne starajú o dieťa a zariadenie, v ktorom je obeť umiestnená na základe rozhodnutia súdu sú najmä: **a)** odporúčanie vyhľadať individuálnu odbornú starostlivosť, **b)** zabezpečenie skupinového intervenčného programu v spolupráci s centrom, **c)** zaistenie bezpečia obete, **d)** zabezpečenie informovania a poradenstva o šikanovaní pre osoby uvedené v článku 3 ods. 2.

**(2)** Opatreniami na riešenie šikanovania pre agresora a jeho zákonných zástupcov, osoby, ktoré sa osobne starajú o dieťa a zariadenie, v ktorom je agresor umiestnený na základe rozhodnutia súdu sú najmä: **a)** odporúčanie zákonným zástupcom agresora vyhľadať odbornú starostlivosť centra, **b)** preloženie agresora do inej triedy alebo do inej výchovnej skupiny, ak je agresor schopný stále ohrozovať svoje okolie, **c)** uloženie opatrenia vo výchove podľa § 58 ods. 2 a 3 zákona - napomenutie a pokarhanie triednym učiteľom, pokarhanie riaditeľkou školy, zníženie známky zo správania, **d)** v mimoriadnych prípadoch: - odporučenie rodičom umiestniť žiaka na dobrovoľný diagnostický pobyt do príslušného diagnostického centra alebo liečebno-výchovného sanatória, - oznámenie príslušnému ÚPSVaR, - odbor sociálnoprávnej ochrany detí za účelom využitia nutných výchovných opatrení v prospech maloletých v zmysle zákona č. 305/2005 Z. z. o sociálnoprávnej ochrane detí a o sociálnej kuratele a o zmene a doplnení niektorých zákonov v znení neskorších predpisov, - oznámenie príslušnému útvaru policajného zboru SR, ak došlo k závažnejšiemu prípadu šikanovania, pri ktorom je podozrenie, že bol spáchaný trestný čin. **(3)** Pedagogický zamestnanec alebo odborný zamestnanec je povinný šikanovanie, alebo podozrenie zo šikanovania medzi žiakmi bezodkladne riešiť a každej jeho obeti bezodkladne poskytnúť pomoc.

**4. SPOLUPRÁCA ŠKOLY S RODIČMI ŽIAKOV**

Pri podozrení zo šikanovania škola predvolá rodičov obete i agresorov na pohovor s riaditeľom školy v prítomnosti výchovného poradcu alebo koordinátora prevencie, z ktorého sa vyhotoví písomný zápis. Upozorní rodičov, aby sledovali možné príznaky šikanovania a ponúkne im pomoc. Zabezpečí taktný prístup a zachovanie dôvernosti informácií zo strany pedagogických zamestnancov.

**Spolupráca školy s inými inštitúciami**

- Úzko spolupracuje s centrom poradenstva a prevencie (ďalej len „CPaP“), - riadi sa opatreniami a odporúčaniami Štátnej školskej inšpekcie a CPaP, - pri podozrení, že šikanovanie naplnilo skutkovú podstatu priestupku alebo trestného činu, je riaditeľ školy povinný bez zbytočného odkladu oznámiť túto skutočnosť: príslušnému útvaru policajného zboru, orgánu sociálnoprávnej ochrany.

Príloha č. 2: USMERNENIE K HODNOTENIU ŽIAKOV ZŠ

1. januára 2022 nadobudla účinnosť novela školského zákona č. 415/2021 Z. z., ktorá (okrem iného) upravuje priebežné hodnotenie žiaka počas školského roka a súhrnné hodnotenie žiaka za prvý polrok a druhý polrok školského roka.

V § 55, § 55a a v § 56 školského zákona sa vytvára štruktúra hodnotenia tak, aby bolo jednoznačne odlíšené priebežne hodnotenie v predmete, súhrnné hodnotenie v predmete, ako aj celkové hodnotenie žiaka na konci prvého polroka a druhého polroka. Definujú sa podmienky pri hodnotení predmetu formou aktívne absolvoval, absolvoval a neabsolvoval. Zároveň sa oddeľuje hodnotenie vedomostí ako výsledku vzdelávacieho procesu a výchovy v správaní.

**METODICKÝ POKYN Č. 18/2015 NA HODNOTENIE A KLASIFIKÁCIU PROSPECHU A SPRÁVANIA ŽIAKOV PRAKTICKÝCH ŠKÔL**

# Metodický pokyn č. 19/2015 na hodnotenie a klasifikáciu prospechu a správania žiakov s mentálnym postihnutím – primárne

# vzdelávanie.

# Metodický pokyn č. 22/2011 na hodnotenie žiakov základnej školy.

# Metodický pokyn č. 31/2011 na hodnotenie žiakov s autizmom alebo ďalšími pervazívnymi vývinovými poruchami

# s mentálnym postihnutím ISCED – 1 primárne vzdelávanie

**METODICKÉ POKYNY – PLATNÉ**

**MP č.22/2011** – ZŠ + AUT bez MP /ZŠpTP + ZŠ pre AUT bez MP/

**MP č.31/2011** – AUT s MP /ZŠ pre AUT s MP/

**MP č.19/2015** – ŠZŠ (A-B-C)

**MP č.18/2015** – PŠ

Zákon 415/2021 – dopĺňa školský zákon 245/2008